paragraph_text: Nacionalni park Los Katíos (španjolski: Parque Nacional de Los Katíos) je nacionalni park u sjeverozapadnom dijelu Kolumbije, u općinama Riosucio (pokrajina Chocó) 63%, Turbo (pokrajina Antioquia) 35% i Unguía (Chocó) 3%. Park, sjeveroistočno od rijeke Peye i zapadnom obalom rijeke Atrato, graniči s Panamom. Nacionalni park Los Katíos je osnovan 1974. godine i ima površinu od 720 km². Dio je močvarnog područja Darién (prosječne visine od 2 do 600 m), te se nastavlja u nacionalni park Darién u Panami.